《至澶州遇吴长文谒告归奉赠》
宋代·沈遘

万里风霜一病身，归来初喜渡河津。举头已近长安日，洗眼先逢玉署人。

平昔每嫌疏馆舍，今兹暂许接车尘。延英对后应多暇，东阁期谁共赏春。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。